खसेको ढुङ्गा लागेर महिलाको मृत्यु
माथिबाट खसेको ढुङ्गा लागेर हुम्लामा एक महिलाको मृत्यु भएको छ । जिल्लाको सर्केगाड गाउँपालिका –३ उनापानी गाउँमा घर भएकी ४१ बर्षीया पुनी कार्कीको मृत्यु भएको हो ।
राजन रावतहुम्ला, कात्तिक २७ गते । माथिबाट खसेको ढुङ्गा लागेर हुम्लामा एक महिलाको मृत्यु भएको छ । जिल्लाको सर्केगाड गाउँपालिका–३ उनापानी गाउँमा घर भएकी ४१ वर्षीया पुनी कार्कीको मृत्यु भएको हो ।जिल्ला प्रहरी कार्यालयका प्रहरी निरीक्षक नरेन्द्र चन्दले माथिबाट खसेको ढुङ्गा लागेर घाइते भई उपचार गर्न जिल्ला बाहिर लैजानेक्रममा  कार्कीको बाटोमै मृत्यु भएको बताउनुभयो । उनापानी घर भएकी कार्कीलाई शनिबार बिहान ९ बजे सोशी गाउँपालिका–४ को मुण्डीगाउँ नजिकै ढुङ्गा लागेको थियो ।उपचारका लागि कोल्टी लैजानेक्रममा अदानचुली गाउँपालिका–३ स्थित मकैनजिकै आज उहाँको मृत्यु भएको हो । कार्कीको सर्केगाड गाउँपालिकाको सायाँ स्वास्थ्य चौकीमा उपचार गरिएको भए पनि ठीक नभएपछि थप उपचारका लागि बाजुराको कोल्टी लैजादै गर्दा बाटोमा मृत्यु भएको हो । 